જ્યારે આપણે જીવન માં અન્ય વ્યક્તિઓ સાથે સંપર્ક માં આવીએ છીએ ત્યારે અરસ-પરસનાં વ્યવહાર માંથી લેંણદેણની જાળ ગૂંથાય છે. આ લેંણદેણની ચુકવણી રોજ-બરોજ થતી રહે છે. પરંતુ જે તે જીવન દરમ્યાન આવી લેંણદેણ પૂરે-પૂરી ચૂકવાઈ જાય તેવું શક્ય હોતું નથી. એક જીવન સમાપ્ત થાય ત્યારે પણ ઘણી બધી લેંણદેણ બાકી જ હોય છે. આ બાકી લેંણદેણ ને ચૂકવવા માટે રચતા સંબંધ ને ઋણાનુંબંધન કહે છે. આવા સંચિત કર્મો ની સંખ્યા, જથ્થો અને તેની ગહેરાઈ ને આધારે બીજા જન્મમાં એક બીજાના સહ-પ્રવાસી, પડોશી, મિત્ર, સાથી કર્મચારી, ગુરુ-શિષ્ય, માબાપ-સંતતિ, સહોદર કે પતિ-પત્ની રૂપે આવીને સંચિત કર્મોનું ભોગાયતન થાય છે. આમ વણચુકવાયેલ રુણના ખેંચાણથી લોકો એક બીજા ને આવી મળે છે.